Euroopa Liidu Teataja L 372 , 31/12/1985 Lk 0028 - 0029

Soomekeelne eriväljaanne: Peatükk 3 Köide 20 Lk 0072

Hispaaniakeelne eriväljaanne: Peatükk 03 Köide 40 Lk 0109

Rootsikeelne eriväljaanne: Peatükk 3 Köide 20 Lk 0072

Portugalikeelne eriväljaanne Peatükk 03 Köide 40 Lk 0109



Nõukogu otsus, 19. detsember 1985, millega Hispaania ja Portugali ühinemist arvestades korrigeeritakse tehniliselt otsuseid 77/97/EMÜ, 79/542/EMÜ ja 80/1096/EMÜ veterinaaria valdkonnas (85/575/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artiklit 396, võttes arvesse komisjoni ettepanekut ning arvestades, et: Hispaania ja Portugali ühinemise arvessevõtmiseks on vaja täiendada laborite loetelu, mis on sätestatud nõukogu 21. detsembri 1976. aasta otsusega 77/97/EMÜ teatavate erakorraliste loomatervishoiu alaste meetmete rahastamise kohta ühenduse poolt, [1] viimati muudetud direktiiviga 85/212/EMÜ [2]; järeldused tuleks teha asjaolust, et Hispaaniat ja Portugali (viimane kasutab jätkuvalt nõukogu 15. septembri 1980. aasta otsust 80/877/EMÜ ühenduse finantsabi kohta aafrika sigade katku likvideerimiseks Portugalis, [3] viimati muudetud otsusega 81/477/EMÜ, [4] ei käsitleta tõrjeplaani rakendamise ülejäänud aja jooksul enam ühenduse suhtes kolmandate riikidena, eelkõige nõukogu 21. detsembri 1979 otsuse 79/542/EMÜ osas, millega kehtestatakse kolmandate riikide loetelu, millest liikmesriigid lubavad importida veiseid, sigu ja värsket liha [5], muudetud nõukogu otsusega 84/134/EMÜ [6]; selleks tuleks ette näha ühenduse finantsabi tõrjemeetmete osas, mis täpsustatakse vastavalt ühenduse korrale ja mida Portugal ja Hispaania peavad rakendama sigade klassikalise katku tõrjeks; nõukogu 11. novembri 1980 otsust 80/1096/EMÜ [7], millega kehtestatakse ühenduse rahalised meetmed klassikalise sigade katku tõrjeks, viimati muudetud otsusega 83/254/EMÜ [8] tuleks vastavalt muuta; vastavalt Hispaania ja Portugali ühinemislepingu artikli 2 lõikele 3 võivad ühenduse institutsioonid võtta enne ühinemist vastu ühinemisakti artiklis 396 nimetatud meetmed, mis jõustuvad kõnealuse ühinemislepingu jõustumiskuupäeval, kui nimetatud dokumendist ei tulene teisiti, ON VASTU VÕTNUD KÄESOLEVA OTSUSE: Artikkel 1 Otsuse 77/97/EMÜ lisa täiendatakse järgmisega: "Hispaania: Laboratorio de Sanidad y Producción Animal de Barcelona: Portugal: Laboratório Nacional de Investigação Veterinária — Lisboa" Artikkel 2 Otsuse 79/542/EMÜ lisast jäetakse välja pealkirjad Hispaania ja Portugali kohta jõustumisega 1. märtsil 1986. Artikkel 3 Otsust 80/1096/EMÜ muudetakse järgmiselt. 1. Artikli 2 lõikesse 2 lisatakse: "ja 10 miljonit eküüd Hispaania ja Portugali jaoks". 2. Artikli 5 lõikesse 1 lisatakse järgmine punkt: "c) on Hispaania ja Portugali osas 31. detsember 1986." Artikkel 4 Käesolev otsus jõustub 1. jaanuaril 1986 vastavalt Hispaania ja Portugali ühinemislepingu jõustumisele. Artikkel 5 Käesolev otsus on adresseeritud liikmesriikidele. Brüssel, 19. detsember 1985 Nõukogu nimel eesistuja M. Fischbach [1] EÜT L 26, 31.1.1977, lk 78. [2] EÜT L 96, 3.4.1985, lk 32. [3] EÜT L 250, 23.9.1980, lk 12. [4] EÜT L 186, 8.7.1981, lk 22. [5] EÜT L 146, 14.6.1979, lk 15. [6] EÜT L 70, 13.3.1984, lk 18. [7] EÜT L 325, 1.12.1980, lk 5. [8] EÜT L 143, 2.6.1983, lk 37. --------------------------------------------------